Cuneiform Tablet CCT 4 33a (BM 113349)
Cuneiform tablet, dated to the Old Assyrian Period (ca. 1950-1850 BC).
Genre: letter
Transliteration:
a-na i-dí-a-šur PUZUR₄-a-šur ù en-nam-a-šur qí-bi₄-ma a-na PUZUR₄-a-šur qí-bi₄-ma um-ma ku-lu-ma-a-ma i-na 16 TÚG.ḪI.A ša pá-zu-ur-tim ša šé-ep a-šur-ba-áš-tí 3 TÚG i-na bu-ru-uš-ḫa-dum ta-dí-nu um-ma a-ta-ma ší-im TÚG i pá-ni-kà aḫ-ša-lim li-dí-na-ku-um um-ma šu-ut-ma URUDU a-na ṣí-tí-šu u-ša-qí-il₅ mì-ma ú-lá i-dí-nam a-ḫi a-ta eb-ri a-ta ší-tí ší-im TÚG.ḪI.A-tí-a KÙ.BABBAR ku-nu-uk-ma iš-tí a-li-ki-im pá-ni-e-ma šé-bi₄-lam ú-ra-am ma-lá ší-im TÚG ki-li-šu-nu ga-ma-al-kà a-le-e 14 TÚG ša i-na kà-ni-iš té-zi-ba-ni-ma a-na-ku a-na bu-za-zu e-zi-bu IGI en-um-a-šur DUMU šál-ma-ḫi-im IGI a-šur-<gap>-<gap> DUMU a-ni-nim bu-za-zu áš-a-al-ma <big_gap> mì-šu-um <big_gap> a-na <big_gap> um-ma šu-ut-ma a-dí-šu-um <big_gap> <gap> ba tí <gap> <big_gap> ú a-na šé-na lu-bu-ší pá-ṣí-ú-tim i-a-ú-tim a-ṣé-ri-kà i-ta-na-pu-uš a-ḫi a-ta ší-im TÚG-tí-a šé-bi₄-lam